Source: http://www.zive.sk/clanok/111522/vyhladavanie-priatelov-na-facebooku-pomocou-e-mailu-je-nezakonne-rozhodol-sud
Timestamp: 2016-09-25 05:25:52+00:00
Document Index: 1847845

Matched Legal Cases: ['súd ', 'súd\t', 'súd\t', 'súd ', 'Súd ', 'Súd ', 'súd ']

Vyhľadávanie priateľov na Facebooku pomocou e-mailu je nezákonné, rozhodol súd | Živé.sk
Vyhľadávanie priateľov na Facebooku pomocou e-mailu je nezákonné, rozhodol súd	Vyhľadávanie priateľov na Facebooku pomocou e-mailu je nezákonné, rozhodol súd	Facebook roky využíval dôveru používateľov na získanie nových členov.	16.01.2016	2016-01-16
Najvyšší súd v Nemecku rozhodol, že funkcia sociálnej siete Facebook s názvom Nájsť priateľov porušuje tamojšie zákony. Zdanlivo užitočná súčasť slúžila na propagačné účely bez toho, aby bol o tom používateľ dostatočne uvedomený. Na informáciu upozornil web The Wall Street Journal.
Súd označil tieto praktiky za dotieravú formu reklamy a porušenie zákona o ochrane dát. Potvrdil tým skoršie rozsudky z rokov 2012 a 2014, vydané súdmi nižšieho stupňa. Súd poznamenal, že Facebook dostatočne neinformoval používateľov o spôsobe, akým budú použité dáta zo zadanej mailovej adresy.
Neregistrovaní používatelia sa v Belgicku na Facebook nedostanú	Tamojšie súdne ťahanice s úradmi budú pokračovať. Napriek tomu im sieť nateraz vyhovie.	Takáto forma nie je ojedinelá
„Facebook nie je jediná spoločnosť, ktorá využíva túto formu reklamy na prilákanie nových používateľov,“ vyjadril sa k prípadu Klaus Müller, riaditeľ nemeckej spotrebiteľskej organizácie VZBV, ktorá podala pôvodnú žalobu.
„Tieto spoločnosti budú musieť prehodnotiť svoju obchodnú stratégiu,“ dodáva.
Podľa hovorkyne Facebooku zatiaľ nie je známe, do akej miery spoločnosť problematickú funkciu upraví. „Dôkladne preštudujeme rozsudok, aby sme mohli posúdiť, aký dopad bude mať na naše služby.“
Súd: Facebook sleduje odhlásených používateľov protiprávne	Bruselský súd rozhodol, že Facebook nesmie používať súbory cookies. Sociálna sieť sa proti rozhodnutiu odvolá.	Pozvanie a dve pripomienky
Funkcia s originálnym názvom Find-a-Friend po zadaní používateľovho mena overí, ktoré z poštových kontaktov majú založený účet na Facebooku.
Následne ich profily zobrazí na obrazovke a umožní pridať vybrané osoby medzi priateľov.
Ostatným mailovým adresám, ktoré nie sú priradené k žiadnemu účtu, rozošle v mene používateľa pozvánku na registráciu.
Ak kontakt na prvú správu nereaguje, neskoršie mu Facebook doručí ešte dve pripomienky.	Facebook	Diskusia